Кирил Христов
Напаст

chitanka.info

Ний само няколко сме думи разменили —

Случайни думи във шума на празен свет.

Какъв е тоя жар по всичките ми жили?

Защо е моят ум всецяло с теб зает?

Вън зазорява се, денят пристига шумно,

А още буден съм и мъка ме гнети,

И в огън мятам се и шъпна аз безумно:

„О, как обичам те, как скъпа си ми ти!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.